Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr.1/\_\_

din \_\_\_\_\_\_ ianuarie 2023

Cu privire la petiția cet. XXXXXXXXX

La data de 28.11.2022, în registrul comun al Primăriei or. Căușeni de evidență a corespondenței de intrare, cu nr. 02/1 – 25 – 3005, a fost înregistrată petiția cet. XXXXXX, dom. în or. Căușeni, str. xxxxxxxxxx, privind transmiterea în arendă a terenurilor cu nr. cadastrale xxxxxxxxx, xxxxxxx, xxxxxxxx amplasate în extravilanul or. Căușeni.

Conform registrului de repartizare a corespondenței petiția petiționarului a fost repartizată specialistului pricnipal al Primăriei or. Căușeni, Anatolie Focșa.

Conform art. 85 (3) din Codul administrativ al Republicii Moldova autoritatea publică trebuie să stabilească din oficiu aspectele de fapt ale cazului care face obiectul procedurii, fără a se limita la dovezile și afirmațiile participanților.

Coform art. 87 (1) din Codul administrativ autoritatea publică se conduce de probele pe care le consideră necesare, conform dreptului discreționar, pentru investigarea stării de fapt.

Conform art. 92 din Codul administrativ autoritatea publică decide conform convingerii sale libere dacă consideră o faptă drept existentă, luînd în considerare întreaga procedură administrativă, inclusiv toate probele.

 Autoritatea publică ia în considerare toate faptele care au importanță pentru caz, inclusiv cele favorabile participanților.

Conform art. 21 (1), (2) din Codul administrativ autoritatea competentă trebuie să acționeze în conformitate cu legea și alte acte normative iar exercitarea atribuțiilor legale nu poate fi contrară scopului pentru care acestea au fost reglementate.

 Conform art. 24 din Codul administrativ participanții la procedura administrativă și procedura de contencios administrativ trebuie să își exercite drepturile și să își îndeplinească obligațiile cu bună - credință, fără a încălca drepturile procesuale ale altor participanți iar, participantul, care își exercită drepturile procesuale în mod abuziv și nu își îndeplinește obligațiile procesuale cu bună - credință răspunde potrivit legii pentru prejudiciile materiale și morale cauzate.

Conform art. 25 din Codul administrativ autoritatea publică competentă trebuie să își exercite atribuțiile legale în mod imparțial, indiferent de propriile convingeri sau interesele persoanelor care le reprezintă.

 Conform art. 31 din Codul administrativ actul administrativ individual și operațiunile administrative scrise trebuie să fie motivate.

 Astfel, conform extraselor din Registrul Bunurilor Imobile terenul cu nr. cadastral xxxxxxxxxxx este proprietate publică a or. Căușeni, domeniul ”privat” iar, terenurile cu nr. cadastrale xxxxxxxxx, xxxxxxxx, sunt proprietate publică a or. Căușeni, domeniul ”**public”** din care bunul imobil cu nr. cadastral xxxxxxxxxxx are modul de folosință ”**destinație specială**”.

 Conform art. 9 (1) din Legea privind administrarea și deetatizarea proprietății publice nr. 121 – XVI din 4 mai 2007 împuternicirile de proprietar al patrimoniului unităţii administrativ-teritoriale sînt exercitate de consiliul local în numele unităţii administrativ-teritoriale.

 Conform art. 3 (2) din Legea precitată administrarea proprietăţii publice se efectuează în conformitate cu principiile eficienţei, **legalităţii** şi **transparenţei**.

 *Legea privind administrarea și deetatizarea proprietății publice nr. 121 – XVI din 4 mai 2007*

**Articolul 10.** Regimul juridic al bunurilor proprietate publică

(1) Bunurile domeniului public fac obiectul exclusiv al proprietăţii publice. Circuitul civil al acestor bunuri este interzis, cu excepţia cazurilor prevăzute de lege.

(2) Bunurile domeniului public sînt inalienabile, insesizabile şi imprescriptibile, în particular:

a) nu pot fi înstrăinate, nici prin privatizare sau depunere în capitalul social al unei persoane juridice;

b) nu se pot constitui obiect al gajului sau al unei alte garanţii reale;

c) nu pot fi supuse urmăririi silite, nici chiar în cazul insolvabilităţii persoanei juridice care le gestionează;

d) dreptul de proprietate asupra lor nu se stinge prin neuz;

e) nu pot fi dobîndite de persoane fizice sau juridice prin uzucapiune.

(4) Bunurile domeniului public pot fi folosite numai la destinaţie şi nu pot fi transmise în comodat persoanelor fizice sau persoanelor juridice cu capital privat.

 (7) Bunurile domeniului privat al statului sau al unităţilor administrativ-teritoriale pot circula liber, cu excepţia unor categorii de bunuri al căror circuit civil este limitat expres prin lege.

(8) Nu se permite înstrăinarea cu titlu gratuit sau darea în comodat persoanelor fizice sau persoanelor juridice cu capital privat a bunurilor domeniului privat al statului sau al unităţii administrativ-teritoriale…

Astfel, terenul cu nr. cadastral xxxxxxxxx făcând parte din domeniul privat al or. Căușeni ar putea fi atribuit în arendă, contra plății de arendă dar, în strict conformitate cu cadrul legal al Republicii Moldova care reglementează darea în arendă a terenurilor agrciole proprietate publică a UTA.

Republica Moldova

**LEGE** Nr. 436
din 28-12-2006

**privind administraţia publică locală**

**Articolul 77.**Administrarea bunurilor proprietate publică

                       a unității administrativ-teritoriale

 (2) Actele juridice de administrare și de dispoziție privind bunurile proprietate publică a unității administrativ-teritoriale se încheie cu persoanele fizice și persoanele juridice de drept privat **prin licitație publică**, organizată în condițiile legii, cu excepția cazurilor stabilite expres prin lege.

(3) Pentru încheierea actelor juridice de dispoziție privind bunurile proprietate publică a unității administrativ-teritoriale cu persoanele fizice și persoanele juridice de drept privat *este necesară întocmirea raportului de evaluare*, de către evaluator, cu cel mult 2 ani pînă la data desfășurării licitației, cu excepția cazurilor stabilite expres prin lege.

LEGE Nr. 523
din 16-07-1999

**cu privire la proprietatea publică a unităţilor administrativ-teritoriale**

**Articolul 1.** Dreptul de proprietate publică a unităţilor

                   administrativ-teritoriale

(1) Proprietatea publică a unităţilor administrativ-teritoriale este una dintre formele proprietăţii publice.

**Articolul 9.** Modul de exercitare a dreptului de proprietate

                   publică a unităţilor administrativ-teritoriale

(1) Exercitarea dreptului de proprietate publică a unităţilor administrativ-teritoriale constă în activitatea practică, desfăşurată de autorităţile administraţiei publice locale în ce priveşte posesia, folosinţa şi dispoziţia proprietăţii publice locale în corespundere cu legislaţia.

(2) Modul de exercitare a dreptului de proprietate publică a unităţilor administrativ-teritoriale se stabileşte de către autorităţile administraţiei publice locale în baza Legii cu privire la  proprietate, prezentei legi şi altor acte legislative în vigoare.

**Articolul 10.** Garantarea condiţiilor juridice pentru exercitarea

                     dreptului de proprietate publică a unităţilor

                     administrativ-teritoriale

(1) În Republica Moldova, dreptul de proprietate publică a unităţilor administrativ-teritoriale este recunoscut şi apărat de lege.

(2) *Statul garantează* condiţii juridice pentru exercitarea dreptului de proprietate publică a unităţilor administrativ-teritoriale *egale condiţiilor juridice de exercitare a dreptului la orice altă formă  de proprietate.*

(3) Nimeni nu are dreptul să retragă în mod forţat patrimoniul proprietarului public, cu excepţia cazurilor prevăzute de legislaţia în vigoare, precum şi să ceară comasarea bunurilor acestuia cu bunurile altui proprietar.

(4) Proprietarul public este în drept să dispună de bunurile proprii după cum crede de cuviinţă, fără a încălca legislaţia.

În contextul celor expuse și având în vedere:

- petiția cet. xxxxxxx, dom. în or. Căușeni, bd. xxxxxxxxxx înregistrată în registrul comun al primăriei or. Căușeni de evidență a corespondenței cu nr. de intrare 02/1 – 25 – 3005 din 28.11.2022,

- avizele comisiilor consultative de specialitate a Consiliului orășenesc Căușeni

în conformitate cu art. 5, 7, 9 (1), 10 (1), 21, 53 (1), 55 (1), 1), 69 (1), 78 (1) din Codul administrativ al Republicii Moldova nr. 116 din 19.07.2018,

 în temeiul art. 14 (1), (3), 20 (5) din Legea privind administrația publică locală nr. 436 – XVI din 28.12.2006, Consiliul orășenesc Căușeni, **DECIDE:**

1. Se ia act de petiția petiția cet. XXXXXXXX, dom. în or. Căușeni, bd. xxxxxx înregistrată în registrul comun al primăriei or. Căușeni de evidență a corespondenței cu nr. de intrare 02/1 – 25 – 3005 din 28.11.2022.

2. Se explică cet. XXXXXXX că, terenurile cu nr. cadastrale xxxxxxxx, xxxxxxxxxx, sunt proprietate publică a or. Căușeni, domeniul ”**public”** din care bunul imobil cu nr. cadastral xxxxx are modul de folosință ”**destinație specială**”.

3. Se explică cet. XXXXX că, terenul cu nr. cadastral xxxxx, este proprietate publică a or. Căușeni, domeniul ”privat” iar, actele juridice de administrare și de dispoziție privind bunurile proprietate publică a unității administrativ-teritoriale se încheie cu persoanele fizice și persoanele juridice de drept privat **prin licitație publică după** *întocmirea prealabilă a raportului de evaluare,* proprietarul public fiind în drept să dispună de bunurile proprii după cum crede de cuviinţă.

4. Prezenta decizie poate fi contestată, conform prevederilor art. 19, 164 (1), 165 (1), 166 din Codul administrativ al Republicii Moldova cu cerere prealabilă, în termen de 30 de zile de la data comunicării, la Consiliul orășenesc Căușeni cu sediul pe adresa: or. Căușeni, str. M. Radu, 3.

În cazul dezacordului cu răspunsul la cererea prealabilă poate fi contestată, în termen de 30 zile de la data comunicării, în judecătoria Căușeni, sediul central, pe adresa: or. Căușeni, str. Ștefan cel Mare și Sfânt, nr. 86.

5. Prezenta decizie se comunică:

* Dlui Anatolie Donțu, primarul orașului Căușeni;
* Cet. XXXXXXXXXX;
* Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a Primăriei orașului Căușeni și includerii în Registrul de stat al actelor locale.

PREȘEDINTELE SECRETARUL CONSILIULUI

ȘEDINȚEI ORĂȘENESC

 Ala Cucoș -Chiseliță

 Primar Anatolie Donțu

 Specialist principal Anatolie Focșa

 Secretarul Consiliului Orășenesc Ala Cucoș - Chiseliță